CELEX: 62014TN0493
Language: hr
Date: 2014-06-30 00:00:00
Title: Predmet T-493/14: Tužba podnesena 30. lipnja 2014. – Mayer protiv EFSA-e

22.9.2014   
            
            
               HR
            
            
               Službeni list Europske unije
            
            
               C 329/19
            
         Tužba podnesena 30. lipnja 2014. – Mayer protiv EFSA-e
   (Predmet T-493/14)
   2014/C 329/27
   Jezik postupka: njemački
   
      Stranke
   
   
      Tužitelj: Ingrid Alice Mayer (Ellwangen, Njemačka) (zastupnik: T. Mayer, Rechtsanwalt)
   
      Tuženik: Europska agencija za sigurnost hrane
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               produlji njegovo upućivanje do 30. lipnja 2015.;
            
         
               —
            
            
               utvrdi nezakonitost prestanka njegovog ugovora o upućivanju, točnije odluke EFSA-e „Termination of the secondment” od 16. travnja 2014.,
            
         
               —
            
            
               naloži tuženiku da ne dozvoli novi izbor za mjesto „observer” upućenog nacionalnog stručnjaka u odboru za osoblje;
            
         
               —
            
            
               utvrdi nezakonitost šestomjesečne suspenzije njegovog sudjelovanja u odboru za osoblje;
            
         
               —
            
            
               naloži da mu se odobri pristup svim porukama elektroničke pošte koje su izmijenjene između direktora EFSA-e i organizacije privatnog prava iz poljoprivredno-prehrambenog sektora;
            
         
               —
            
            
               podredno, naloži da se taj pristup odobri trećoj osobi, određenoj od strane Općeg suda, da ispita mogući sukob interesa;
            
         
               —
            
            
               naloži tuženiku snošenje troškova postupka.
            
         
      Tužbeni razlozi i glavni argumenti
   
   U prilog svojoj tužbi, tužitelj ističe sljedeće tužbene razloge.
   Tužitelj ističe da njegovo pravo na produljenje ugovora o upućivanju kao nacionalnog stručnjaka proizlazi iz općeg načela jednakog postupanja, Povelje o temeljnim pravima, zabrane arbitrarnosti i iz članka 2. Ugovora o EU-u.
   Tužitelj u tom pogledu prigovara da se neproduljenje upućivanja temelji na pogrešnoj odluci o izboru ili čak na nepostojećoj odluci o izboru.
   Tužitelj s tim u vezi ističe, da je njegova suspenzija iz odbora za osoblje bila nezakonita, da nije imala osnove, nije provedeno saslušanje niti je o tome pismeno obaviješten.
   Tužitelj osim toga ističe pravo na pristup određenim porukama elektroničke pošte iz članka 2. Uredbe br. 1049/2001 (1). On u tom pogledu navodi da te službene poruke elektroničke pošte ne potpadaju pod zaštitu osobnih podataka.
   
      (1)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, str. 43).